OzLabs/hebrew-wiki-articles huggingface dataset:
רב מובהק

רב מובהק הוא רבו העיקרי של תלמיד. מקור הביטוי בתלמוד הבבלי, ומשמעותו: הרב שממנו קיבל התלמיד את רוב חוכמתו. המונח מורה מובהק משמעותו זהה, והוא משמש גם בהקשרים חוץ-דתיים.
מושג קרוב הוא תלמיד מובהק – תלמיד שלמד שנים רבות אצל רב מסוים ואימץ במידה רבה את שיטתו ודרך לימודו. 

דוגמאות לרבנים מובהקים בתלמוד: רבה בר אבוה, רבו המובהק של רב נחמן; רב הונא, רבם של רב חסדא ורב ששת; ורב יוסף רבו של אביי.

== הגדרת רב מובהק ==
רב מובהק הוא מי שהתלמיד רכש את רוב חכמתו ממנו.

במקורות מאוחרים יותר נעשה שימוש מורחב במונח "רב מובהק" ל"תלמיד גמור" אף אם אין רוב חכמתו ממנו, אלא שלא נתגדל בעצמו בתורה ונעשה חבר לרבו אך ההלכות הנהוגות כלפי רב מובהק במשמעות הרחבה שונות מההלכות הנהוגות כלפי רב מובהק במשמעותו היסודית.

כיום נהוג להשתמש בכינוי רב מובהק בהשאלה גם לרב שאליו משתייך התלמיד ושאת הנהגותיו הוא מקיים, או לאדמו"ר או לראש הישיבה המנהיג את קהילתו, ולא רק אם למד ממנו את עיקר תורתו.

== הלכות רב מובהק ==

מצופה מתלמיד לכבד ביותר את רבו המובהק ואף להתבטל לפניו.

דוגמה לכך מובאת במסכת קידושין: (פירוש: מאיזה מרחק צריך לקום בפני רבו כדי לקיים מצוות "והדרת פני זקן"? ממרחק ארבע אמות. אמר אביי: האמור נכון רק ברב שאינו רבו המובהק, אבל לרבו המובהק צריך לקום ממרחק כל זמן שיכול לראותו).

על פי התלמוד מוטל על התלמיד ללוות את רבו המובהק עד למרחק שלוש פרסאות.

בדינים שונים מצוות כבוד רב מובהק קודמת אף לכבוד אב ואם: .

בגמרא מסופר על תנאים שלא היו אומרים דבר תורה מעצמם אלא רק דברים ששמעו מרבם המובהק.

על פי חלק מהאחרונים דיני רב מובהק בימינו אינם שכיחים מפני שאנשים לומדים היום את חכמתם מהספרים, ויש המבססים את הדברים על דברי רבי אהרון הכהן מלוניל שכתב .

==ראו גם==
*רב
*תארים רבניים

==קישורים חיצוניים==
*[http://halachayomit.co.il/he/ReadHalacha.aspx?halachaid=256 רב מובהק] באתר הלכה יומית

==הערות שוליים==

קטגוריה:תארים ותפקידים יהודיים
קטגוריה:רבנים
יחסי איחוד האמירויות הערביות – עומאן

יחסי איחוד האמירויות הערביות–עומאן הם היחסים הדיפלומטיים הרשמיים שבין איחוד האמירויות הערביות לבין סולטנות עומאן.

== סקירה כללית ==
בין שתי המדינות עובר גבול משותף אשר אורכו עומד על 609 קילומטרים. בנוסף, באיחוד האמירויות ישנה מובלעת עומאנית (מדחא) ובתוכה ישנה עוד מובלעת אמירתית (נחווה).

בדצמבר 2010, חיל המודיעין העומאני גילה רשת ריגול שהופעלה על ידי איחוד האמירויות, במטרה לאסוף מידע על צבא עומאן ויחסי איראן–עומאן. המשבר הדיפלומטי בין שתי המדינות נפתר בתיווכה של המדינה כווית.

== נציגויות דיפלומטיות ==
* איחוד האמירויות הערביות מיוצגת בעומאן בדרג השגרירות, באמצעות שגרירות רשמית במסקט, בירת המדינה.
* עומאן מיוצגת באיחוד האמירויות בדרג השגרירות, באמצעות שגרירות רשמית שהיא מחזיקה באבו דאבי, בירת המדינה. עומאן מיוצגת באיחוד האמירויות בדרג הקונסולרי, באמצעות קונסוליה רשמית אחת בעיר דובאי.

==ראו גם==
* גבול איחוד האמירויות הערביות–עומאן

==קישורים חיצוניים==

== הערות שוליים ==
ורה יוציץ'

פסל של ורה יוציץ' ב[[סקופיה]]
ורה אוליברה יוציץ (במקדונית: Oливера Верa Јоциќ; בסרבית: Оливера Вера Јоцић; 21 באוגוסט 1923 – 22 במאי 1944) הייתה פרטיזנית יוגוסלבית. היא הוכרזה כגיבורה לאומית ב-20 בדצמבר 1951.<ref>„Народни херои од Македонија“, Наша книга, Скопје, 1973, стр. 167</ref>

== ראשית חייה ==
ורה יוציץ' נולדה ב-21 באוגוסט 1923 למשפחה שעזבה את סרביה לאחר מלחמות הבלקן ועברה לצ'נטו .<ref>„Народни херои од Македонија“, Наша книга, Скопје, 1973, стр. 163</ref> ב-1941, בזמן שלמדה בתיכון, היא הייתה חברה בליגת הנוער הקומוניסטי של יוגוסלביה .

== השתתפותה במלחמת העולם השנייה ==
לאחר הפלישה ליוגוסלביה, היא עזבה עם אחיותיה לוולייבו, שם הצטרפה ליחידה הפרטיזנית של ג'סטרבק והייתה חברה במפלגה הקומוניסטית של יוגוסלביה מאוקטובר 1941. לאחר הפעילות המפלגתית הבלתי-חוקית בניש, בחורף 1942, המשיכה בפעילות ביחידה הפרטיזנית של ג'סטרבק, ואז ביחידה הפרטיזנית של ורניה.

מסוף 1943, סגנית הקומיסרית הפוליטית של מפלגת הפרטיזנים השלישית של קומאנובו ושל גדודי קומאנובו "אורס ניקולוב" ו"הריסטיאן טודורובסקי – קרפוס", ומ-24 בפברואר 1944 של הגדוד הראשון של שביתת השחרור הלאומית השלישית במקדוניה.

היא השתתפה במתקפת האביב , שהתרחשה במאי ויוני 1944,<ref>„Народни херои од Македонија“, Наша книга, Скопје, 1973, стр. 165</ref> במהלכה היחידות מקומנובו פרצו דרך לעבר בלאסיצה ומקדוניה היוונית. המשימה לתקוף את הצבא הבולגרי הוטלה על הגדוד עמו נמנתה ורה יוציץ'. באותם קרבות, ב-20 במאי 1944, היא נפצעה, בסמוך לכפר סטראצין , והוגדרה במצב קשה.

חברי הגדוד של ורה יוציץ' לקחו אותה ונשאו אותה על אגף אוהל למשך שלושה ימים ושלושה לילות, שלאחר מכן, נפטרה ליד הכפר סאסא .<ref>„Македонска енциклопедија“, Скопје, 2009, книга I, стр. 649</ref>

== הנצחה ==
דמותה של ורה יוציץ' נמצאת בשיר "Очи", שנכתב על ידי אקו שופוב .<ref></ref> לכבודה, בית ספר יסודי בעיריית גאזי באבא נקרא על שמה.

== קישורים חיצוניים ==

<div class="mw-content-ltr">
* 
* 
</div>

== הערות שוליים ==

קטגוריה:פרטיזניות
קטגוריה:מעוטרי גיבור יוגוסלביה
קטגוריה:פרטיזנים יוגוסלבים
קטגוריה:ילידות 1923
קטגוריה:יוגוסלבים שנולדו ב-1923
קטגוריה:נפטרות ב-1944
פורפיריה אמריקאית

פורפיריה אמריקאית או פורפיריה צהובת-רגל (שם מדעי: Porphyrio martinicus) היא מין של עוף מסוג פורפיריה שבמשפחת הרליתיים החיה באמריקה הצפונית, המרכזית והדרומית סביב גדות מים וביצות.

הפורפיריה מזכירה במראה מעט סופית אך בעלת מקור כהה יותר בצבע אדום. אורך הפורפיריה 26 עד 37 ס"מ בממוצע, מוטת כנפיה מגיעה ל-51 עד 60 ס"מ ומשקלה הממוצע 141 עד 305 גרם. הזכרים גדולים במעט מהנקבות אך צבעיהם דומים. צבע הפורפיריה הוא כחול-סגול עם כנפיים ירוקות ומעט תכולות בקצותיהן. הרגליים הארוכות צהובות והמקור אדום עם בליטה תכולה מעליו.

הפורפיריה היא עוף מים והיא מסוגלת לנוע על צמחי מים, להיאחז בהם ביעילות וגם לשחות. חלק מהאוכלוסיות נודדות מאזור לאזור ופרטים מסוימים חצו אוקיינוסים והגיעו עד לארץ האש ובריטניה, לרוב כפרטים תועים. הפורפיריה היא אוכלת כל הניזונה מעלים, זרעים ופירות שונים ומחרקים, תולעים, שבלולים, דו-חיים, דגים קטנים ואף מביצים ואפרוחים של עופות אחרים.

הפורפיריות הן מונוגמיות. הן מקננות על אדמת הביצות. הנקבה מטילה חמש עד עשר ביצים מוסוות ופגיעות, עליהן מגוננים שני ההורים מכל פולש.

==קישורים חיצוניים==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:רליתיים
קטגוריה:ארצות הברית: עופות
קטגוריה:מקסיקו: עופות
קטגוריה:ונצואלה: עופות
קטגוריה:דומיניקה: עופות
קטגוריה:בעלי חיים שתוארו ב-1766
בסיליסק מערבי

בסיליסק מערבי (שם מדעי: Basiliscus galeritus) הוא מין של זוחל ממשפחת הבסיליסקיים החי בצפונה של אמריקה הדרומית במערבה של קולומביה ושל אקוודור. מין זה מזכיר בצורתו את הבסיליסק המצוי, מה שגורם לבלבול ביניהם ולמחשבה שהמין מצוי גם באמריקה המרכזית - דבר שלא הוכח.

==תיאור==
בסיליסק זה מגיע לאורך כולל (לרבות הזנב) של 77.5 סנטימטרים בזכרים ו-63.5 סנטימטרים בנקבות. צבעו ירוק כהה ומעט חום והבטן והזנב אדמדמים-חומים עם גרון צהוב-בהיר בעל כמה פסים ירוקים כהים לאורכו. הראש חרוטי ובקצהו "כרבולת" עגלגלה בצבע ירוק עז המסוגלת להתנפח לצד שק הגרון כאמצעי להרתעת יריבים.

הבסיליסק הוא לטאה שוכנת עצים וענפים ביערות הגשם ויערות עד לגובה של 1,600 מטרים. כמו שאר מיני הבסיליסק הוא מסוגל לרוץ מעל מים מבלי לשקוע, באמצעות ריצה מהירה על שתי רגליים.

הבסיליסק הוא טורף הניזון בעיקר מחרקים ופרוקי-רגליים נוספים, אך הוא יגוון גם בפירות או בחולייתנים קטנים שייקרו בדרכו.

==קישורים חיצוניים==

==הערות שוליים==

קטגוריה:בעלי חיים שתוארו ב-1851
קטגוריה:טקסונים שתוארו בידי אנדרה מרי קונסטון דומריל
קטגוריה:בסיליסקיים
קטגוריה:קולומביה: זוחלים
קטגוריה:אקוודור: זוחלים
נחש מים מאורה

נחש מים מאורה (שם מדעי: Natrix maura) הוא מין של נחש ממשפחת הזעמניים השייך לסוג נחש מים. הוא מצוי בטבע רק בדרום אירופה ובמערב-צפון אפריקה. מכונה גם נחש מים צפעי עקב מבנה ראשו הדומה מעט לצפע, אף שאין לו אף קשר עם בני משפחת הצפעיים.

==תיאור==
נחש זה מצוי בנהרות רדודים, אגמים ולעיתים נדירות נמצא גם במים מליחים. הוא דומה מאוד למין נחש מים אירופי, אך בעל צבעים דהויים יותר. צבעו אפור, חום או אדמדם עם פסים דקים שחורים לאורך צידי הגוף והבטן צהובה. העיניים גדולות עם טבעות צהובות והראש מוארך מעט. אורך נחש בוגר יכול להגיע ל-83 סנטימטרים ואורך הזנב ל-17 סנטימטרים. עם זאת לרוב הוא נפוץ באורך 50 סנטימטרים.

נחש המים הוא צייד תוקפני אך חסר שיני-ארס, הניזון מדגים שונים, צפרדעים ושאר דו-חיים ושאר יצורי מים. יונקים ועופות נאכלים רק לעיתים נדירות והנחש מצוי רוב זמנו בתוך המים. הוא פעיל יום הנח במשך היום בין סלעים או חללי עצים על הקרקע. אם הוא מותקף הוא מסוגל לפלוט ריח דוחה מבלוטות אנאליות.

==תפוצה==
הנחש נמצא במקווי מים בדרום-מערב אירופה ובצפון-מערב אפריקה, במדינות: פורטוגל, ספרד, צרפת, צפון-מערב איטליה ואולי אף בדרום שווייץ. כמו כן הוא הופץ לאנגליה. באפריקה הוא מצוי במרוקו, צפון אלג'יריה, צפון-מערב לוב וצפון עד מרכז תוניסיה.

==קישורים חיצוניים==

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:נחשי מים
קטגוריה:ספרד: זוחלים
קטגוריה:צרפת: זוחלים
קטגוריה:בעלי חיים שתוארו ב-1758
LEGO Dimensions

LEGO Dimensions (לגו דיימנשנז; בעברית: לגו ממדים) הוא משחק וידאו פעולה והרפתקאות בנוסח לגו שפותח על ידי TT משחקים והופץ על ידי Warner Bros. Interactive Entertainment, עבור פלייסטיישן 4, פלייסטיישן 3, Wii U, Xbox One ו-Xbox 360. מכאן הצעצועים אל החיים, באותה השחקן דמוי לגו צעצוע שבו ניתן לשחק בתוך המשחק עצמו וגם במציאות הוא כולל דמויות ועולמות מיותר מ -30 ממדים שונים. Starter pack, המכילה את המשחק, USB, שלוש דמויות ופוסטר, שוחררה בספטמבר 2015, ומאז הורחבה עם חבילות רמה נוספות ותווים.

== דמויות ==
המשחק כולל (ועתיד לכלול) דמויות מלמעלה מ-30 יקומים בדיוניים של מגוון מותגים וזיכיונות בתרבות הפופולרית, לרבות:
{|
| valign = top |
* 2001: אודיסיאה בחלל
* DC Comics
* פורטל 2
* אי.טי. - חבר מכוכב אחר
* באמצע הדרך הארקייד
* בחזרה לעתיד
* ביטלג'וס
* בנות הפאוור פאף
* גרמלינס
* דוקטור הו
* הארי פוטר
* גיבורי על של מארוול
| valign = top |
* הברק
* הגוניס
* הקבוצה
* הקוסם מארץ עוץ
* הרפתקאות פין וג'ייק
* חיות הפלא והיכן למצוא אותן
* כוח הטיטאנים
* מכסחות השדים
* מכסחי השדים
* משימה בלתי אפשרית
* משפחת סילוני
* אביר על גלגלים
| valign = top |
* משפחת סימפסון
* משפחת קדמוני
* נינג'גו
* ננס אדום
* סוניק הקיפוד
* סקובי דו
* סרט לגו
* סרט לגו באטמן
* עולם היורה
* צ'ימה
* צוות לעניין
* שר הטבעות
|}

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:לגו
קטגוריה:משחקי פלייסטיישן 3
קטגוריה:משחקי פלייסטיישן 4
קטגוריה:משחקי Wii U
קטגוריה:משחקי Xbox 360
קטגוריה:משחקי Xbox One
קטגוריה:משחקי וידאו משנת 2015
קטגוריה:משחקי קרוס-אובר
קטגוריה:משחקי עולם פתוח ממוחשבים
קטגוריה:משחקי פעולה-הרפתקאות
קטגוריה:משחקי וידאו שפותחו בממלכה המאוחדת
סורת אל-אנסאן

סורת אל-אנסאן (בערבית: سورة الإنسان) היא סורה מספר 76 בקוראן, והיא מונה 31 פסוקים.

== תוכן הסורה ==
סורת אל-אנסאן מתחילה עם סיפור הבריאה של האדם, הניסיונות שהוא לכאורה יעבור בחיים האלה, וזכותו לבחור באופן חופשי את דרכו בעולם.

הסורה ממשיכה עם מספר המלצות, וביניהן:
# להתאזר בסבלנות.
# להזכיר את האל בבוקר ובערב.
# לסגוד לאל ולשבחו במהלך חלק מהלילה.
הסורה מסתיימת בחלוקת האנושות לשני סוגי אנשים, אלה שעל פי המסורת האסלאמית האל ירחם עליהם, ואלה שכביכול ייענשו בעולם הבא.

== קישורים חיצוניים ==

== הערות שוליים ==

קטגוריה:סורות
איימי ריי

איימי ריי (באנגלית: Amy Elizabeth Ray; נולדה ב-12 באפריל 1964) היא זמרת-יוצרת לסבו-פמיניסטית אמריקאית.

== ביוגרפיה ==
ריי נולדה וגדלה בעיירה דיקייטר בג'ורג'יה. בהיותה בבית הספר היא הכירה את אמילי סליארס בשנת 1981 הבנות הקליטו את השיר הראשון. בשנת 1985 הן סיימו אוניברסיטת אמורי והקימו להקה Indigo Girls. הלהקה הוציאה מספר אלבומים ופועלת עד היום.

בשנת 2001 הקליטה את אלבום סולו הראשון שלה. בהקלטת האלבום השתתפה להקה הבוצ'יס והן גם השתתפו בסיבוב הופעות על בסיס האלבום.

בשנת 2005 הוציאה אלבום שני ובשנת 2006 אלבום השלישי.

בנוסף להשתתפות בלהקה ואלבומי סולו, הקימה חברת תקליטים Daemon Records שפועלת משנת 1990.

ריי פעילה בנושאים פוליטיים וזכויות להט"ב, זכויות האישה וסביבתנות. מספר פעמים היא נסעה למקסיקו במטרה לתמוך בפעילות של הצבא הזפטיסטי לשחרור לאומי.

==קישורים חיצוניים==

* 

קטגוריה:זמרים א-בינארים
קטגוריה:גיטריסטיות אמריקאיות
קטגוריה:זמרים להט"בים אמריקאים
קטגוריה:מוזיקאים להט"בים אמריקאים
קטגוריה:פמיניסטיות אמריקאיות
קטגוריה:פמיניסטים אמריקאים
קטגוריה:זמרות רוק אמריקאיות
קטגוריה:בוגרות אוניברסיטת אמורי
קטגוריה:בוגרי אוניברסיטת אמורי
קטגוריה:אמריקאיות שנולדו ב-1964
קטגוריה:אמריקאים שנולדו ב-1964
גנרל על הכוונת

גנרל על הכוונת (באנגלית: Brass Target) הוא סרט מלחמה, מתח ופעולה אמריקאי משנת 1978 בכיכובם של ג'ון קסאווטס, סופיה לורן, ג'ורג' קנדי, רוברט ווהן ומקס פון סידוב.

הסרט הופץ על ידי סינמה אינטרנשיונל קורפוריישן.
== עלילה ==
בשנת 1945, לאחר סיום מלחמת העולם השנייה באירופה, שדדה קבוצת קצינים בצבא ארצות הברית רכבת בגרמניה שהכילה משלוח זהב שנועד להימסר לצבא האדום. במהלך השוד נרצחו בגז 59 חיילי המשטרה הצבאית ששמרו על הרכבת. השוד היה זהה במתכונתו לפשיטה על רכבת של הצבא הגרמני באיטליה במהלך המלחמה.

הקולונל רוברט דאוסון (ברוס דוויסון), עוזרו של הגנרל ג'ורג' פאטון (ג'ורג' קנדי), הטיל על איש המשרד לשירותים אסטרטגיים, רב-סרן ג'ו דה-לוקה (ג'ון קסאווטס), שבין פשיטות חבלה שאותן תכנן ועליהן פיקד מאחורי הקווים של הוורמאכט תכנן וביצע את הפשיטה באיטליה, לחקור ולפענח את הפרשה. עד מהרה התברר לדה לוקה כי מאחורי השוד עומדים מספר קצינים בכירים במפקדתו של פאטון שבשירותם עובד מתנקש קטלני (מקס פון סידוב), שעמו עבד בתקופת המלחמה.
==קישורים חיצוניים==

* [http://www.jpress.nli.org.il/olive/apa/nli_heb/SharedView.Article.aspx?href=MAR%2F1980%2F02%2F03&id=Ar02005&sk=6A290E75 כשהשלל הוא 250 מיליון דולר בזהב,גם חייו של גנרל אינם שווים פרוטה], עיתון מעריב, 3 בפברואר 1980

==הערות שוליים==

קטגוריה:סרטי מלחמת העולם השנייה
קטגוריה:סרטי דרמה אמריקאיים משנת 1978
קטגוריה:סרטי פעולה אמריקאיים משנת 1978
קטגוריה:סרטי מתח אמריקאיים משנת 1978
קטגוריה:סרטי סופיה לורן
ג'ון דומן טרנר

ג'ון טרנר, קטע ממגילת וולברסוויק, תיאור הכפר סאפוק, 1931/2
ג'ון דומן טרנר (באנגלית: John Doman Turner; 25 באוקטובר 1871 – 3 בינואר 1938) היה צייר בריטי חירש וחבר בקבוצת קמדן טאון.

== ביוגרפיה וקריירה ==
טרנר, שנולד בבריקסטון בלונדון, קיבל הכשרה אמנותית בהתכתבות עם ספנסר גור בזמן שעבד כפקיד אצל סוכן בורסה.<ref></ref>
התכתבות זו עדיין קיימת, ושימשה אמנים נוספים כמו הסופרת הבריטית אסתר פרויד ברומן שלה "בית הים".<ref></ref>

טרנר הציג שתים עשרה יצירות עם קבוצת קמדן טאון בשלוש תערוכות בשנים 1911–1912.
ג'ון טרנר, קטע ממגילת יריד טריניטי
במהלך חייו המאוחרים המשיך טרנר לצייר ארבע מגילות ייחודיות כולל "מגילת וולברסוויק" (Walberswick) "תיעוד ציורי דיורמי של כפר סאפוק", באורך 40 מטר, בו פירט את כל המגורים בכפר סאפוק.<ref></ref><ref></ref>

אחריה צייר את מגילת טריניטי, דיוקן של קרקס נודד, אותו ניתן לראות במלון סוואן, בסאות'וולד.

הוא נפטר מדלקת ריאות בביתו ב־Streatham ב־3 בינואר 1938.

תערוכה גדולה של עבודותיו הוצגה באוניברסיטת האל ובגלריה מייקל פרקין בשנת 1997.

בתחילת שנות התשעים, גלריית האמנות של סאות'המפטון רכשה דוגמה ליצירתו של ג'ון דומן טרנר שכותרתה The Joy Wheel Mitcham.

מדי שנה הגיע היריד למיצ'אם קומון ושנים ספורות לפני פרוץ מלחמת העולם הראשונה צייר אותו ג'ון דומן טרנר בצבעי מים.

== הערות שוליים ==

קטגוריה:ציירים בריטים
קטגוריה:בריטים שנולדו ב-1871
קטגוריה:בריטים שנפטרו ב-1938
יחסי אינדונזיה–נמיביה

יחסי אינדונזיה–נמיביה הם יחסי החוץ בין רפובליקת אינדונזיה ורפובליקת נמיביה.

== סקירה כללית ==
היחסים בין המדינות כוננו רשמית בשנת 1991. עם זאת, היחסים החלו מוקדם יותר. מאז ועידת באנדונג בשנת 1955, אינדונזיה הייתה מקדמת פעילה של דה-קולוניזציה של מדינות אסיה ואפריקה, ועבדה יחד עם SWAPO , תנועת העצמאות של נמיביה, בפורום האו"ם לתמיכה בעצמאות נמיביה. כיום, אינדונזיה ונמיביה פועלות להגדיל את יחסי הכלכלה והסחר שלהם.<ref name="AllAfricaNam"></ref>

== שיתוף פעולה ==
שתי המדינות פעלו יחד בתחומים שונים, בעיקר בתחום החקלאות, הסיוע הטכני והחינוך. נמיביה השתתפה באופן פעיל בתוכניות הכשרה ומלגות שונות באינדונזיה, כולל מיקרו-פיננסים, חקלאות וחקלאות מים. בתוכנית למידה גבוהה, אוניברסיטת נמיביה (UNAM) ואוניברסיטת גג'ה מדה (UGM) הסכימו להזמין כמה אקדמאים בכירים מ-UGM לעבוד אצל UNAM כדי לסייע בפיתוח פקולטות שהוקמו לאחרונה.

== סחר והשקעה ==
היקף הסחר הדו-צדדי בין אינדונזיה לנמיביה הגיע ל-26.25 מיליון דולר בשנת 2008, עלייה של 145% לעומת 2007 שהגיעה רק ל-10.70 מיליון דולר.<ref name="Diplomasi"></ref> היצוא האינדונזי לנמיביה כולל סבון, דטרגנט, חומרי סיכה, מנורות וקוסמטיקה.

== נציגויות דיפלומטיות ==
* אינדונזיה מחזיקה בנמיביה שגרירות בווינדהוק.
* שגרירות נמיביה בקואלה לומפור מוסמכת גם לאינדונזיה.

==קישורים חיצוניים==

== הערות שוליים ==
פרוטון ווג'ה

פרוטון ווג'ה (במלאית: Proton Waja) היא מכונית משפחתית גדולה מתוצרת יצרנית הרכב המלזית PROTON Holdings אשר יוצרה במלזיה בין השנים 2001–2011.

=="פרוטון ווג'ה"==
* 4 דלתות.
* 5 נוסעים.
* מנוע קדמי.
* מנועי בנזין.
* סוג הנעה: הנעה קדמית 4x2.
* בין השנים 2001–2005 יוצרו 227,388 יחידות.

==גלריה==
<gallery mode="packed" heights="80">
קובץ:Proton Waja (first generation) (front), Serdang.jpg | "פרוטון ווג'ה"
קובץ:2004 Proton Waja 1.6 in Cyberjaya, Malaysia (01).jpg | "פרוטון ווג'ה", שנת 2004
קובץ:2004 Proton Waja 1.6 in Cyberjaya, Malaysia (02).jpg | "פרוטון ווג'ה", שנת 2004
קובץ:2009 Proton Waja CPS 1.6 Premium in Petaling Jaya, Malaysia (02).jpg | "פרוטון ווג'ה", שנת 2009
קובץ:2009 Proton Waja CPS 1.6 Premium in Petaling Jaya, Malaysia (01).jpg | "פרוטון ווג'ה", שנת 2009
קובץ:Proton Waja 1.6 in Malaysia (1).jpg | "פרוטון ווג'ה"
קובץ:2007-2011 Proton Waja taxi in Kuala Lumpur, Malaysia (01).jpg | "פרוטון ווג'ה" - מונית
קובץ:2007-2011 Proton Waja taxi in Kuala Lumpur, Malaysia (02).jpg | "פרוטון ווג'ה" - מונית
</gallery>

<gallery mode="packed" heights="120">
קובץ:Proton Waja (Royal Malaysian Police patrol car) (first generation, first facelift) (front), Batu Caves.jpg | ניידת משטרה מסוג "פרוטון ווג'ה"
קובץ:Proton Waja PDRM police cars at Dataran Merdeka, Kuala Lumpur.jpg | ניידות משטרה מסוג "פרוטון ווג'ה"
קובץ:2006 Proton Waja PDRM police car in Johore, Malaysia.jpg | ניידת משטרה מסוג "פרוטון ווג'ה"
</gallery>

==ראו גם==
* פרוטון ג'וארה
* פרוטון ארנה
* פרוטון פוטרה
* פרוטון ווירה
* פרוטון סאוי
* פרוטון אינספירה

==קישורים חיצוניים==

* 
* [https://www.proton.com/ פרוטון - אתר היצרן] (proton.com)

==הערות שוליים==

קטגוריה:מכוניות משפחתיות גדולות
קטגוריה:מוניות
קטגוריה:דגמי מכוניות שהושקו ב-2001
קטגוריה:כלי רכב המורכבים במלזיה
מוזיאון הארכאולוגיה בעזה

מוזיאון הארכאולוגיה בעזה (בערבית: متحف غزة – מוזיאון עזה, ועל דרך הקיצור المتحف – "המוזיאון") הוא מוזיאון עתיקות בעיר עזה, סמוך למחנה הפליטים שאטי. המוזיאון נפתח לקהל בסתיו 2008. מבנה המוזיאון מכיל גם בית מלון, מסעדה ומרכז כנסים.<ref></ref><ref name="Abdel">[http://www.thisweekinpalestine.com/details.php?id=2565&ed=157&edid=157 "Al-Mathaf a Proud Tribute to Gaza’s Past and Future,"] Sami Abdel-Shafi, This Week in Palestine, August 2010</ref>

אוסף המוזיאון מכיל מאות ממצאים, שהקדומים בהם מקורם בתקופת הברונזה. האוסף כולל חלקים אדריכליים, מטבעות, פריטי זכוכית וכלי חרס מהתקופות הרומית, הביזנטית, המוסלמית, הצלבנית ומתקופות מאוחרות עד לשנות הממשל המצרי ברצועת עזה שהסתיים ב-1967 לאחר מלחמת ששת הימים.

בשבועות הראשונים לפתיחתו הגיעו למוזיאון כ-5,000 מבקרים, בהם כ-3,500 תלמידים במסגרת סיורים של בתי הספר, ובעקבות כך הוחלט להוסיף מרחב המתאים לילדים בשטח המוזיאון. המוזיאון סוּקר גם בתקשורת האמריקאית. במאמר בעיתון הניו יורק טיימס על בניין המוזיאון צוין שהוא עשוי בחלקו מאבנים שנלקחו מבתים ישנים וכן מלוחות עץ ופריטי ברזל ונחושת שחלקם נמצאו בשרידי הרכבת המנדטורית<ref name="nytimes08">[https://www.nytimes.com/2008/07/25/world/middleeast/25gaza.html?_r=1&scp=2&sq=archaeology&st=cse&oref=slogin Museum Offers Gray Gaza a View of Its Dazzling Past, Ethan Bronner], New York Times, July 25, 2008</ref>.

המוזיאון תוכנן לפעול בחסות אונסק"ו ובמימון מועצת הנאמנים הפלסטינים ולתפקד כמוזיאון לאומי, אך בינתיים זכה לתמיכה מדעית וטכנית מחטיבת המוזיאונים בעיר ז'נבה.<ref></ref> החל משנת 2010 נמצא המוזיאון בבעלותו של איש העסקים ג'וודאת חודארי. בהיעדר חוק ברצועת עזה המסדיר חפירות הצלה, נרתם חודארי לפעול לשמירת עתיקות באתרי הבנייה שלו.

חלק מתצוגות המוזיאון מצונזר על ידי ממשלת חמאס בעזה. הפריטים שאינם נתונים להצגה כוללים פסלים וציורים של אלילים קדומים, בהם פסל של אפרודיטה ששמלתה נחשבה לחושפנית מדי לפי חוקי השריעה, וכן נרות שמן שעליהם מוטבעות מנורות שבעה קנים המזוהות עם היהדות.

==קישורים חיצוניים==
* [https://web.archive.org/web/20161023042315/http://almathaf.ps/museum/ אתר המוזיאון]
* 

== הערות שוליים ==

עזה
ארכאולוגיה בעזה
קטגוריה:הרשות הפלסטינית: בתי מלון
קטגוריה:רצועת עזה: תיירות
קטגוריה:עזה: מבנים
קטגוריה:רצועת עזה: חינוך
מלקולם דראמונד

מלקולם סיריל דראמונד (באנגלית: Malcolm Cyril Drummond 24 במאי 1880 – 10 באפריל 1945) היה צייר ומדפיס אנגלי, שנודע בזכות ציוריו של סצינות עירוניות. בהשפעת הפוסט-אימפרסיוניסט וולטר סיקרט, הוא היה חבר בקבוצת קמדן טאון וקבוצת לונדון.

== ביוגרפיה ==
מלקולם דורומונד, בתים בצ'לסי, 1914
דראמונד נולד בבוי היל, ליד מיידנהד, ברקשייר, בנו של הכומר קאנון ארתור היסלופ דראמונד (1843–1945)<ref></ref> ואנה הרייט דודסוורת'. מלקולם התחנך בבית הספר בברמינגהאם ולמד היסטוריה בכרייסט צ'רץ, אוקספורד. לאחר שנה שעבד אצל לורד פברהם כמנהל אחוזות למד בבית הספר לאמנות סלייד בין השנים 1903–1907, ואצל וולטר סיקרט בבית הספר לאמנות בווסטמינסטר בין השנים 1908–1910.<ref></ref>

הוא נהפך לחבר בקבוצת רחוב פיצרוי של סיקרט שהוקמה בשנת 1907 בבית מול הסטודיו של סיקרט עצמו. הם נפגשו פעם בשבוע בכל שבת, הציגו ציורים והעבירו ביקורת על העבודות שהוצגו. הקבוצה כללה גם את ספנסר גור, הרולד גילמן, נאן האדסון, אתל סנדס, וולטר ראסל, ויליאם רוטשטיין, ואלברט רוטנשטיין. זאת הייתה הקבוצה הראשונה ברצף של קולקטיבים דומים שקיימו ציירים לאורך המאה ה-20 שריכזו את מאמציהם בסגנון ובשיטות מודרניות.

לאחר מכן הוא היה חבר מייסד בקבוצת קמדן טאון בין השנים 1911–1913, שהוקמה כדי להציג תערוכות.

מאז ומתמיד היו מתחים בקבוצה בין סיקרט לבין אלה שמחו על נוכחות חברותיו. אחת ההשפעות של הדרת הנשים בקבוצה באותה העת הייתה הגדלת תפוקת ציורי הנוף הלונדוני תוך התנסות בצבעוניות עזה.

דראמונד היה גם חבר מייסד בקבוצת לונדון בשנת 1914, ושימש כגזבר שלה בשנת 1921 והציג איתה עד 1932.<ref></ref>

השנתיים שלאחר מלחמת העולם הראשונה היו פרודוקטיביות ביותר עבור דראמונד: הוא צייר מספר סצינות בפאלמס דה דאנס ובבית המשפט בלונדון. הוקמה ועדה מיוחדת עבור ציור מזבח הלב הקדוש של פטרוס הקדוש, באדינבורו.

הוא לימד בבית הספר לאמנות בווסטמינסטר עד שעזב את לונדון כדי לחזור לברקשייר בשנת 1931 בעקבות מות אשתו הראשונה זינה ליליאס אוגילווי, שהייתה גם אמנית/מאיירת מוכשרת ועבדה תחת שם העט של אלכסינה. היא איירה, בין השאר, את הספר "ההיסטוריה הכללית של הפיראטים" מאת סרן צ'ארלס ג'ונסון, עם הקדמה, מאת פיליפ גוס.

זינה הייתה גם פסנתרנית שהופיעה באולם וויגמור והייתה נערצת על ידי וולטר סיקרט וקלייב בל.

מלקולם וזינה חלקו תשוקה לאמנות ולמוזיקה ועבדו יחד בסטודיו של מלקולם, וכן ביצעו ערבים מוזיקליים יחד בבית, מלקולם ליווה את זינה בכינור.

בשנת 1937 איבד את הראיה בעין אחת, ואבד את ראייתו ב־1942.

מועצת האמנויות העלתה מופע רטרוספקטיבי בלונדון בין השנים 4–1963.

==קישורים חיצוניים==

== הערות שוליים ==

קטגוריה:ציירים בריטים
קטגוריה:בריטים שנולדו ב-1880
קטגוריה:בריטים שנפטרו ב-1945
בולשאיה אורדינקה

בולשאיה אורדינקה (ברוסית: Большая Ордынка) הוא רחוב במחוז האדמיניסטרטיבי המרכזי של מוסקבה.

הרחוב המרכזי והעתיק ביותר של מחוז זאמוסקבורצ'יה ההיסטורי, גבול בין הראיונים העירוניים המודרניים יאקימנקה וזאמוסקבורצ'יה.

ברחוב נמצאת שגרירות ישראל במוסקבה, מטה ועדת התעופה הבין-מדינתית ומטה רוסאטום.

==גלריה==
<gallery>
קובץ:Embassy of Israel in Moscow, building.jpg|שגרירות ישראל במוסקבה
קובץ:Church of StNicholas in Pyzhy.jpg|
קובץ:Church of the Protection of the Theotokos (Marfo-Mariinsky Convent) 05.jpg|
קובץ:Moscow, Bolshaya Ordynka 13-9c1 2015.JPG|
</gallery>

==קישורים חיצוניים==

קטגוריה:מוסקבה: רחובות
My Gift

My Gift (בעברית: המתנה שלי) הוא אלבום האולפן השביעי ואלבום חג המולד הראשון של הזמרת-יוצרת האמריקאית קארי אנדרווד.<ref name=":0"></ref> האלבום יצא לאור ב-25 בספטמבר 2020, על ידי חברת התקליטים קפיטול נאשוויל רקורדס, חברת הבת של יוניברסל מיוזיק גרופ איתם חתמה על חוזה בתחילת 2017.<ref name=":0" />

הסינגל הראשון מתוך האלבום "Hallelujah", יצא לאור בנובמבר 2020, על מנת לעזור בקידום הראשוני שלו.<ref name=":1"></ref><ref name=":2"></ref>

== רקע ==
באמצע שנת 2020, הודיעה אנדרווד כי היא תוציא אלבום חג מולד בפעם הראשונה במהלך הקריירה שלה. את ההודעה פרסמה ברשתות החברתיות, תוך שפרסמה גם את השם שלו. מאוחר יותר, הוכרז הסינגל הראשון מתוכו שלבסוף יצא לאור ב-13 בנובמבר באותה השנה, יצא במטרה לעזור בקידום הראשוני של האלבום עצמו.<ref name=":0" /><ref name=":1" /><ref name=":2" />

במהלך הקלטת האלבום, הקליטה מחדש אנדרווד שירי חג מולד ידועים כמו "O Holy Night" ו-"Silent Night".<ref name=":0" /><ref name=":1" /><ref name=":2" />

== סינגלים וקידום ==
הסינגל הראשון מתוך האלבום יצא לאור ב-13 בנובמבר 2020 ושמו הוא "Hallelujah".<ref name=":1" /> השיר הופק על ידי גרג וולס, בדומה להפקה המחודשת שעשה לשאר שירי האלבום.<ref></ref> בשיר מתארח הזמר-יוצר האמריקאי ג'ון לג'נד, תוך שיצא לו וידאו קליפ רשמי. השיר הפך ללהיט והגיע למקום הראשון במצעד שירי החג הדיגיטליים.<ref></ref>

על מנת להמשיך ולקדם את האלבום, הנחתה אנדרווד את הספיישל הטלוויזיוני, My Gift: A Christmas Special from Carrie Underwood.<ref></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! ארצות הברית (RIAA)<ref></ref>
| זהב
| 500,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable plainrowheaders"
|-
! מדינה
! תאריך יציאה
! פורמט
!חברת תקליטים
!מקור
|-
! rowspan="3" scope="row" | עולם
| 25 בספטמבר 2020
| תקליטור • הזרמת מוזיקה • הורדה דיגיטלית
| rowspan="3" |קפיטול נאשוויל
|style="text-align:center;"|<ref></ref>
|-
| 30 באוקטובר 2020
| תקליט
|style="text-align:center;"|<ref></ref>
|-
|24 בספטמבר 2021
|תקליטור • סטרימינג • הורדה דיגיטלית
|style="text-align:center;"|<ref></ref>
|}

==קישורים חיצוניים==

== הערות שוליים ==

קטגוריה:אלבומי חג המולד מ-2020
קטגוריה:אלבומי קארי אנדרווד
קטגוריה:אלבומים באנגלית
קטגוריה:אלבומים שהופקו על ידי גרג וולס
קטגוריה:אלבומי קאנטרי
קטגוריה:אלבומי חברת קפיטול רקורדס
צ'ארלס ג'ינר

צ'ארלס אייזיק ג'ינר (באנגלית: Charles Isaac Ginner; 4 במרץ 1878 – 6 בינואר 1952) היה צייר נופים בריטי. הוא היה מקורב לספנסר גור והרולד גילמן וחבר בקבוצת קמדן טאון.<ref></ref>

== ראשית חייו ==
צ'ארלס אייזק ג'ינר נולד ב-4 במרץ 1878 בקאן, בנו השני של איזק בנג'מין ג'ינר, רופא בריטי. הייתה לו אחות צעירה יותר, רובי (נולדה ב־1886).

הוא התחנך בקאן במכון סטניסלס.

בגיל צעיר ג'ינר גיבש את רצונו להיות צייר אבל הוריו הסתייגו מהחלטתו. כשהיה בן שש-עשרה סבל מדלקת ריאות ונסע בספינה סביב דרום האוקיינוס האטלנטי והים התיכון כדי להחלים, בשובו לקאן, עבד במשרד מהנדסים, ובשנת 1899, בגיל 21, עבר לפריז ללמוד אדריכלות.

בשנת 1904 הסירו הוריו את התנגדותם להיותו צייר, וג'ינר נכנס לאקדמיה ויטי, פריז, שם לימד אנרי מרטין, אך ג'ינר הוכשר בעיקר עם הצייר פול ג'רוויס, שהסתייג משימושו של ג'ינר בצבעים בהירים. בשנת 1905 עבר ג'ינר ללמוד באקדמיה לאמנויות יפות בפריז, אך לאחר שנה חזר לאקדמיה ויטי, אחרי שג'רוויס עזב את המוסד ההוא. המורה החדש העיקרי שלו היה הספרדי הרמנגילדו קמרסה, שהסתייג מהערצתו של ג'ינר את וינסנט ואן גוך.

== קריירת ציור ==
בשנת 1908 עזב ג'ינר את האקדמיה ויטי ועבד בעצמו בפריז, ולקח שעורים אצל וינסנט ואן גוך, פול גוגן ופול סזאן.

בשנת 1909 ביקר ג'ינר בבואנוס איירס, ארגנטינה, שם ערך את תערוכת היחיד הראשונה, שעזרה להכיר בדרום אמריקה את הפוסט-אימפרסיוניזם. ציורי השמן שלו הראו את השפעתו של ואן גוך על מריחת הצבע שלו.

בשנת 1910 נסע ג'ינר ללונדון, לכהן בוועדה של התערוכה השלישית של התאחדות האמנים. הרולד גילמן וספנסר גור הפכו לחבריו ושכנעו אותו להתיישב בלונדון. תחילה התגורר בבאטרסי (Battersea), אך אחר כך בקמדן טאון, שם היה השכן של גילמן וגור והשתתף בקביעות בשעות אחר הצהריים במפגשים ברחוב פיצרוי 19 ופגש את רוברט בוואן, ג'ון נאש, אלברט רוטנשטיין, ג'ייקוב אפשטיין, וולטר בייס, וולטר סיקרט ולוסיאן פיסארו.

בשנת 1911 הוא הפך לחבר בקבוצת קמדן טאון ובשנת 1913 של קבוצת לונדון, ובשנת 1914 מקבוצת שוק קומברלנד. ב-1914 הוא הופיע במשותף עם גילמן בגלריה גופיל.<ref>Robert Upstone, Modern Painters: The Camden Town Group, exhibition catalogue, Tate Britain, London</ref>

במהלך מלחמת העולם הראשונה, בשנת 1916 לערך, גויס ג'ינר ושירת תחילה בחיל חימוש של הצבא המלכותי, ועבר לחיל המודיעין ובסופו של דבר גויס ליחידות הקנדיים, שעבורם עשה ציור של מפעל למילוי אבקת שרפה בהורפורד.

במהלך מלחמת העולם השנייה הוא היה אמן מלחמה רשמי, והתמחה בציור סצינות נמל והפצצה של מבנים בלונדון.<ref>J. Rothenstein, 'Charles Ginner 1878–1952', in J. Rothenstein, Modern English Painters Sickert To Smith (1952), p. 188–193</ref>

בשנת 1942 הוא הפך לעמית באקדמיה המלכותית לאמנויות, שם דגל בקבלת אמנים צעירים יותר.

גלריית טייט בלונדון וגלריות רבות אחרות מחזיקות את עבודתו.

בגלריית הדיוקנאות הלאומית, לונדון, יש דיוקן עצמי מדויק בדרך כלל.

הוא נפטר בלונדון ב־6 בינואר 1952.

מועצת האמנויות בבריטניה קיימה תערוכה לזכרו בשנים 4–1953.

==קישורים חיצוניים==

* 

== הערות שוליים ==

קטגוריה:ציירים בריטים
קטגוריה:צרפתים ממוצא אנגלי
קטגוריה:אמני מלחמה בריטים
קטגוריה:בריטים שנולדו ב-1878
קטגוריה:בריטים שנפטרו ב-1952
פרודואה אלזה

פרודואה אלזה (במלזית: Perodua Alza) הוא מיניוואן מתוצרת יצרנית הרכב המלזית פרודואה אשר מיוצרת משנת 2009.

==מאפיינים==
* מנוע קדמי.
* מנוע בנזין מתוצרת טויוטה סדרה "Toyota SZ engine" סוג מנוע "3SZ-VE".
* מנוע קירור מים.
* סוג הנעה: הנעה קדמית.
* 5 דלתות.
* מספר נוסעים: 5 + 2.
* קיבולת מכל דלק - 42 ליטר.
* בשנת 2010 נמכרו 41,933 יחידות מדגם ה"פרודואה אלזה". דגם ה"פרודואה אלזה" דורג במקום החמישי במכירות הכלל ארציות במלזיה.

==גלריה==
<gallery mode="packed" heights="120">
קובץ:2012 Perodua Alza Standard in Cyberjaya, Malaysia (01).jpg |"פרודואה אלזה", שנת 2012
קובץ:2012 Perodua Alza Standard in Cyberjaya, Malaysia (02).jpg |"פרודואה אלזה", שנת 2012
קובץ:Perodua Alza in Penang, Malaysia (1).jpg |"פרודואה אלזה"
קובץ:Perodua Alza AV in Penang, Malaysia (2).jpg |"פרודואה אלזה"
קובץ:2021 Perodua Alza 1.5 SE purple interior view in Brunei.jpg |"פרודואה אלזה" דגם "1.5 SE", שנת 2021 - מבט לתא הנהג ולוח מחוונים
</gallery>

==ראו גם==
* פרודואה באזה
* פרודואה קליסה
* פרודואה רוסה

==קישורים חיצוניים==

* 
* 
* 

==הערות שוליים==

קטגוריה:מיניוואנים
קטגוריה:דגמי מכוניות שהושקו ב-2009
קטגוריה:כלי רכב המורכבים במלזיה
אלזה
יחסי מקסיקו–תימן

יחסי מקסיקו–תימן הם היחסים הדיפלומטיים בין מקסיקו לתימן. שתי המדינות חברות באו"ם.

== סקירה כללית ==
שתי המדינות כוננו יחסים דיפלומטיים ב-2 במרץ 1976.

== נציגויות דיפלומטיות ==
* מקסיקו מוסמכת לתימן משגרירותה בריאד, ערב הסעודית ובנוסף מחזיקה קונסוליית כבוד בצנעא.
* תימן מוסמכת למקסיקו משגרירותה בוושינגטון הבירה, ארצות הברית.

==קישורים חיצוניים==

== הערות שוליים ==
הגביע הרוסי בקטרגל

הגביע הרוסי בקטרגל הוא טורניר גביע לאומי הנערך מאז 1992. בשנת 1991 נערך גביע ברית המועצות. שיאנית הזכיות היא דינמו מוסקבה שזכתה בגביע תשע פעמים. הטורניר מאורגן על ידי התאחדות הקטרגל הרוסית.
==סטטיסטיקה==
{| class="wikitable" style="font-size: 90%;"
! מועדון
! זכיות 
! שנות זכייה
! סגנות
! שנות סגנות
|-
| דינמו (מוסקבה) 
| 9 
| 2003, 2004, 2008, 2009, 2010, 2011, 2013, 2014, 2015
| 4
| 2005, 2007, 2012, 2017
|-
| דינה (מוסקבה) 
| 8 
| 1992, 1993, 1995, 1996, 1997, 1998, 1999, 2017
| 3
| 1994, 2001, 2002
|-
| גזפרום-יוגרה (יוגורסק) 
| 4 
| 2012, 2016, 2018, 2019
| 3
| 1996, 2014, 2020
|-
| ספרטק (מוסקבה) 
| 2 
| 2002
| 0
| –
|-
| אלפא (יקטרינבורג) 
| 1 
| 2001
| 0
| –
|-
| GKI-גזפרום (מוסקבה) 
| 1 
| 2000
| 1
| 1997
|-
| ספרטק-שצ'לקובו (מחוז מוסקבה) 
| 1
| 2005
| 1
| 2004
|-
| VIZ-סינארה (יקטרינבורג) 
| 1 
| 2007
| 4
| 1998, 2003, 2008, 2009
|-
| נורילסק ניקל (נורילסק) 
| 1
| 2020
| 3
| 2000, 2015, 2018
|-
| טיומן (טיומן) 
| 0 
| –
| 3
| 2010, 2013, 2019
|-
| ספרטק-נובורוס (מוסקבה) 
| 0 
| –
| 1
| 1995
|-
| סיביריאק (נובוסיבירסק) 
| 0 
| –
| 1
| 2016
|-
| LEG (רוסטוב על הדון) 
| 0 
| –
| 1
| 1993
|-
| TRASKO (מוסקבה) 
| 0 
| –
| 1
| 1992
|-
| מינקאס (מוסקבה)
| 1
| 1994
| 1
| 1999
|-
| מכניזטור (דנייפרופטרובסק)
| 1
| 1991
| 0
| –
|-
| ולאולוגיה (קישינב)
| 0
| –
| 1
| 1991
|-
|}

== ראו גם ==
* ליגת העל הרוסית בקטרגל

קטגוריה:רוסיה: קטרגל
קטגוריה:תחרויות ספורט ברוסיה
רוסיה
צוואתו של עבד אל-בהאא

צוואתו של עבד אל-בהאא היא מסמך אותו כתב עבד אל-בהאא, אחד ממנהיגיה של הדת הבהאית, לפני מותו בשנת 1921.

==מותו של עבד אל-בהאא==
ב-28 בנובמבר 1921 נפטר עבד אל-בהאא. בסוף ימיו, זכה עבד אל-בהאא לראות את התרחבותה של הדת הבהאית ברחבי העולם. בהלווייתו השתתפו אלפי מאמינים המשתייכים לזרמים דתיים שונים, וזאת כאות הערכה על שפעל לקדם את אחדות האנושות. קברו של עבד אל-בהאא נמצא באחד מחדרי מקדש הבאב שעל הר הכרמל.

==תוכן הצוואה==
צוואתו של עבד אל-בהאא מחולקת לשלושה חלקים.

בחלק הראשון, עבד אל-בהאא מהלל ומשבח את האל ואת בהאא אללה. הוא מתאר את תלאותיו של בהאא אללה ואת הדרך שעבר בתור הדמות המייסדת והמנהיג הראשון של הדת הבהאאית. נוסף על כך, מדובר בצוואה על תפיסה שהייתה רווחת בקרב זרמים שונים בעולם המתייחסים לעבד אל-בהאא כאויב קטלני החותר תחת ההנהגה באותם הימים. עבד אל-בהאא מוסר למאמיניו בהמשך דבריו כי על פי ציוויו של האל, אסור למאמין להשמיע דיבה, אלא להפגין שלווה וחביבות כלפי כל אדם באשר הוא אדם. עבד אל-בהאא מבקש מהאל שיגן על מאמיניו מפני רגשות שליליים בעולם, כמו תשוקה, שנאה וקנאה. הוא ממשיך ומנחה את מאמיניו להפיץ את האמונה הבהאאית בעולם, ומתאר את הנצרות כדת ששכחה את מושג הגשמיות ומתייחסת רק לרוחניות.
בהמשך דבריו, עבד אל-בהאא מסביר על כינון בית הצדק העולמי ועל מעמדם של העומדים בראשו. הוא מדגיש כי המאמינים העומדים בראש בית הצדק העולמי צריכים להיבחר על ידי כלל המאמינים. עבד אל-בהאא ממשיך ומתאר את אופן המינוי של "ידי אמונת האל" על ידי שומר האמונה ומציין כי "ידי האמונה" מחויבים לסור למרותו של האחרון.

את החלק השני של צוואתו, עבד אל-בהאא פותח בשבח והודיה לאל על שהיה לצידו לאורך הדרך וסייע לו להתמודד בקשיים מול אויביו השונים. הוא מציין כי האל יודע הכל על מאמיניו ועל כלל בני האדם, ומבקש מהאל שלא יזכור לבני האדם את אכזריותם ומעשיהם השגויים, כיוון שאינם יודעים מה הם עושים. עבד אל-בהאא חוזר להתייחס לעניין בית הצדק העולמי בכך שהוא מסביר כי על כל אדם לפנות אל הספר הקדוש, וכי מה שלא כתוב בספר הקדוש חייב להיות מופנה אל בית הצדק העולמי. הוא ממשיך ומסביר כי כל מה שמחליטים חברי בית הצדק העולמי שווה בחשיבותו לדברים הכתובים בספר הקדוש, וכי יש להם סמכות גם לבטל חוקים אם איבדו את הרלוונטיות שלהם.
בהמשך, עבד אל-בהאא מבקש להזהיר את מאמיניו מפני מירזא מוחמד עלי, אחיו של עבד אל-בהאא, אשר ניסה לרשת את אביו, בהאא אללה, ומשניסיון זה כשל, החל בניסיון לחבל באמונה הבהאאית. הוא ממשיך ומבקש ממאמיניו שיעמדו על המשמר ויראו שאין בוגדים או כופרים בתוך הדת.

בחלק השלישי והאחרון, עבד אל-בהאא מתאר כמה מהתלאות שעבר בחייו וחוזר להזכיר את הסבל שעבר בהאא אללה. הוא מבקש ממאמיניו להתנער מהכופרים והבוגדים ולהפיץ את האמונה הבהאאית בעולם. לבסוף, הוא מכתיר בחלק זה את נכדו שוגי אפנדי ליורשו.

==הערות שוליים==

קטגוריה:כתבי קודש בהאיים
אצטדיון דאיגו

אצטדיון דאיגו, (בקוריאנית: 대구스타디움 주경기장; נהגה: [daeguseutadium jugyeong-gijang]) המכונה גם הקשת הכחולה, הוא אצטדיון ספורט הממוקם בעיר דאיגו, שבדרום קוריאה. האצטדיון נקרא בעבר אצטדיון גביע העולם של דאיגו, אך שמו שונה לאצטדיון דאיגו ב־5 במרץ 2008. האצטדיון ממוקם כ-11 ק"מ מנמל התעופה של דאיגו, הוא מנוהל על ידי המרכז לניהול מתקני ספורט של דאיגו, והוא מכיל 66,422 מקומות ישיבה, וחניה ל-3,550 כל רכב.

אצטדיון דאיגו היה אחד מעשרת האצטדיונים הדרום קוראינים שאירחו את משחקי מונדיאל 2002, כמו כן הוא שימש כאצטדיון המרכזי באוניברסיאדת הקיץ ה-22 שנערכה בשנת 2003, ובאליפות העולם באתלטיקה 2011. אצטדיון דאיגו שימש כמגרשה הביתי של קבוצת הכדורגל דאיגו פ.צ עד שנת 2018.

== בנייה ==
בניית האצטדיון החלה ביולי 1997 והושלמה במאי 2001 ועלות הפרויקט הייתה 265 מיליון דולר.

== מונדיאל 2002 ==
האצטדיון היה האצטדיון הגדול ביותר בדרום קוריאה במהלך מונדיאל 2002, ונערכו בו המשחקים הבאים:
{| class="wikitable"
!תאריך
!קבוצה א'
!תוצאה
!קבוצה ב'
!בית
|-
|6 ביוני 2002
|
|1–1
|
|בית א'
|-
|8 ביוני 2002
|
|0–1
|
|בית ב'
|-
|10 ביוני 2002
|
|1–1
|
|בית ג'
|-
|29 ביוני 2002
|
|2-3
|
|המשחק על המקום השלישי
|}

== אירועים ==
===מרתון דאיגו===
אצטדיון דאיגו מארח את מרתון דאיגו המתקיים באפריל מדי שנה.

===קונצרטים===
האצטדיון אירח את פסטיבל שירי אסיה ה-8 שאורגן על ידי "קרן קוריאה לחילופי תרבות בינלאומיים", בשנת 2011.<ref>The Chosun Ilbo [http://english.chosun.com/site/data/html_dir/2011/10/10/2011101000845.html Asian Singers to Gather in Daegu for Asia's Biggest Pop Concert] 10 October 2011. Retrieved 2011-10-12</ref>

== קישורים חיצוניים ==

*[http://www.daegu.go.kr/Sports/Default.aspx?cid=28:2&classNo=0&no=24&rNo=24&page=2&list=10&infoID=293 מרכז מתקני הספורט של דאיגו] 

== הערות שוליים ==

קטגוריה:אצטדיוני כדורגל בקוריאה הדרומית
קטגוריה:אצטדיוני מונדיאל 2002
קטגוריה:קוריאה הדרומית: כדורגל
קטגוריה:קוריאה הדרומית: מבנים
יחסי בחריין–מקסיקו

יחסי בחריין–מקסיקו הם היחסים הדיפלומטיים בין מקסיקו לבחריין. שתי המדינות חברות באו"ם.

== סקירה כללית ==
שתי המדינות כוננו יחסים דיפלומטיים ב-5 באוגוסט 1975.

== נציגויות דיפלומטיות ==
* מקסיקו מוסמכת לבחריין משגרירותה בריאד, ערב הסעודית ובנוסף מחזיקה קונסוליית כבוד במנאמה.
* בחריין מוסמכת למקסיקו משגרירותה בוושינגטון די. סי., ארצות הברית.

== הערות שוליים ==
סטניסלאוס קוביירסקי

סטניסלאוס קוביירסקי (בגרמנית: Stanislaus Kobierski; 15 בנובמבר 1910 – 18 בנובמבר 1972) היה כדורגלן גרמני, ששיחק בעמדת החלוץ.

==ביוגרפיה==

קוביירסקי נולד ב-15 בנובמבר 1910 בדיסלדורף שבגרמניה. הוריו היו פולנים קתולים שהיגרו מפוזנאן. לאורך רוב הקריירה שיחק בפורטונה דיסלדורף עימה זכה בתואר אליפות גרמניה ב-1933, הראשון והיחידי עד היום של המועדון. בנוסף לכך גם זכה 6 פעמים באליפות מחוז נורדריין-וסטפאליה. במהלך מלחמת העולם השנייה היה קוביירסקי לשבוי מלחמה בברית המועצות עד לשחרורו רק ב-1949. כאשר חזר לפורטונה בגיל 39 הספיק לשחק רק ארבעה משחקים לפני שנפצע וסיים את הקריירה עקב כך.

במדי נבחרת גרמניה קוביירסקי היה שותף להגעתה למקום השלישי במונדיאל 1934, וגם כבש את השער הראשון של נבחרתו בהיסטוריה שלה בטורניר זה, כאשר עשה זאת בניצחון 2–5 על בלגיה בשמינית הגמר. הופעתו האחרונה הייתה ב-5 באוקטובר 1941 בניצחון 0–6 נגד פינלנד בהלסינקי, הופעה שסגרה בסך הכל 26 בהן כבש 9 שערים.

==תארים==
;פורטונה דיסלדורף
*אליפות גרמניה: 1933
*אליפות מחוז נורדריין-וסטפאליה (6): 1933, 1936, 1937, 1938, 1939, 1940
;נבחרת גרמניה
*מקום שלישי בגביע העולם: 1934

== קישורים חיצוניים ==

קטגוריה:כדורגלנים גרמנים
קטגוריה:כדורגלני פורטונה דיסלדורף
קטגוריה:כדורגלני מונדיאל 1934
קטגוריה:גרמנים שנולדו ב-1910
קטגוריה:גרמנים שנפטרו ב-1972
התעשייה האבירית

"התעשייה האבירית" הוא שיר מאת מאיר גולדברג (מילים) וקורין אלאל (לחן) שנכתב בשנת 1988 ונכלל באלבומה המצליח של אלאל, אנטארקטיקה, שראה אור בפברואר 1989.

== תוכן השיר ==
השיר כתוב כבלדה על נושא מימי הביניים: אבירים הבונים ספינה כחלק מפרויקט מגלומני, אשר נתמך על ידי שרים ויועצים ואף בן המלך עצמו, עד לביטול התוכנית והתרסקותה של הספינה, שאך זה עתה הושלמה, בהפלגת הבכורה שלה. השיר גם מולחן במקצב של 6/8, האופייני לבלדות אירופאיות עתיקות. למעשה, השיר הוא אלגוריה לפרויקט הלביא, שהופסק על ידי ממשלת ישראל ב-1987 (רמז ל"לביא" [שם נרדף לאריה] מצוי במשפט האחרון בבית הראשון לפיו לספינה היה "תבליט של אריה בחרטום"). שמו של השיר מרמז לתעשייה האווירית לישראל, וכך גם המשפט בפזמון: "גאוות יחידה היא הלחם/ של התעשייה האבירית".

השיר מתאר את הטרגדיה של האומן שעמל עשור על הפרויקט ולבסוף ניפץ את מעשה ידיו אל הסלעים. אורי הייטנר הציע שאולי מדובר במשה ארנס שראה בלביא את פרויקט חייו.

בנוסף לביצוע של קורין אלאל מתוך "אנטארקטיקה", קיים ביצוע של דודי לוי עם "התזמורת הקטנה", בעיבודו של לוי.

== השיר בספרי תווים ==

* קורין אלאל, זן נדיר: שרים מכל התקופות מילים ותווים, הוצאת מודן, 2002. 

== קישורים חיצוניים ==
* 
* 
* אורי הייטנר, [https://heitner.wordpress.com/2019/10/28/פינתי-השבועית-ברדיו-התעשיה-האבירית/ פינתי השבועית ברדיו: התעשייה האבירית], 27 באוקטובר 2019
* 
* [https://www.nli.org.il/he/items/NNL_MUSIC_AL997010622346705171/NLI לדף השיר] באתר הספרייה הלאומית

קטגוריה:שירי 1989
קטגוריה:שירי קורין אלאל
קטגוריה:שירים בעברית
קטגוריה:שירים שהופקו על ידי יהודית רביץ
ניקולס ולאר

ניקולאס ולאר (בצרפתית: Nicolas Vallar; נולד ב-22 באוקטובר 1983) הוא כדורגלן טהיטי המשחק בעמדת הבלם בסנטרל ספורט.

==קריירה==
ולאר התחיל את הקריירה שלו במחלקת הנוער של אנז'ה, ובשנת הצטרף לקבוצת המילואים של מונפלייה. בשנת חתם בסט, במדיה שיחק שלוש עונות ובשתיים מהם רשם עליית ליגה.

בשנת , ולאר חתם בפנאפייל מהליגה הפורטוגזית השנייה, קבוצתו הראשונה מחוץ לצרפת. בהמשך, שיחק בא.ס. אקסלסיור ומונטשו-בורגון.

בשנת , ולאר חזר לטהיטי וחתם בדראגון, עמה זכה בליגת העל הטהיטית בעונת .

==קריירה בינלאומית==
ולאר, שיחק בצעירותו בנבחרת טהיטי. בשנת , זומן לראשונה לסגל נבחרת טהיטי לקראת גביע אוקיאניה לאומות 2012 ואף מונה לקפטן הנבחרת. ולאר היה שותף לזכייה ההיסטורית של הנבחרת בגביע. ולאר, השתתף עם הנבחרת בגביע הקונפדרציות 2013, וכבש שער עצמי בהפסד 1–6 ל.

==תארים==
; דראגון
*ליגת העל הטהיטית: 

; נבחרת טהיטי
*גביע אוקיאניה לאומות: 2012

==קישורים חיצוניים==

קטגוריה:כדורגלנים טהיטים
קטגוריה:בלמי כדורגל
קטגוריה:כדורגלני פנאפייל
קטגוריה:כדורגלני גביע הקונפדרציות 2013
קטגוריה:ילידי 1983
אימרה טאוסיג

אימרה טאוסיג (בהונגרית: Taussig Imre; אבה (הונגריה), 28 ביוני 1894 – מחנה ריכוז ברוק אן דר לייטה (Bruck an der Leitha), 23 במרץ 1945) היה כדורגלן יהודי-הונגרי ששיחק בנבחרת הונגריה בכדורגל, חלוץ, קיצוני ימין. הוא נספה בשואה.<ref></ref>

==קורות חיים==
=== במועדון ===
טאוסיג שיחק בקבוצת מ.ט.ק. בודפשט וזכה איתה בשלושה תוארי אליפות (1914, 1917 ו-1920) ובגביע (1914)

=== בנבחרת ===
בין השנים 1914 – 1918 הופיע בנבחרת הלאומית חמש פעמים וכבש שער אחד.

== לקריאה נוספת ==
* Antal Zoltán, Hoffer József: Alberttől Zsákig. Budapest: Sportkiadó. 1968. 
* Rejtő László – Lukács László – Szepesi György: Felejthetetlen 90 percek. Budapest: Sportkiadó. 1977. 
* [https://yvng.yadvashem.org/nameDetails.html?language=he&itemId=6955448 יד ושם: המאגר המרכזי של שמות קורבנות השואה. אימרה טאוסיג]

== הערות שוליים ==

קטגוריה:כדורגלנים יהודים הונגרים
קטגוריה:ספורטאים יהודים הונגרים
קטגוריה:חלוצי כדורגל יהודים הונגרים
קטגוריה:ספורטאים שנספו בשואה
קטגוריה:כדורגלני מ.ט.ק. בודפשט
קטגוריה:הונגריה: אישים בספורט
קטגוריה:הונגרים שנולדו ב-1894
קטגוריה:הונגרים שנפטרו ב-1945
יחסי אינדונזיה–בנגלדש

יחסי אינדונזיה–בנגלדש הם היחסים הבילטרליים של בנגלדש ואינדונזיה. אינדונזיה היא המדינה המוסלמית הגדולה בעולם ואילו בנגלדש היא המדינה המוסלמית הרביעית בגודלה בעולם. שתי המדינות חברות באו"ם ובארגונים רב-צדדיים שונים, במיוחד בכוחות שמירת השלום של האומות המאוחדות, 8 המדינות המתפתחות, המדינות הבלתי-מזדהות, ארגון הסחר העולמי והארגון לשיתוף פעולה אסלאמי. בנגלדש מחזיקה באינדונזיה שגרירות בג'קרטה, ואילו אינדונזיה מחזיקה בבנגלדש שגרירות בדאקה. יחסים דיפלומטיים רשמיים כוננו בשנת 1972 לאחר שאינדונזיה הפכה לאחת המדינות המוסלמיות הראשונות שהכירו בנגלדש העצמאית.<ref></ref>

== היסטוריה ==
המגעים בין מפרץ בנגל עם הארכיפלג האינדונזי החלו לפני מאות שנים. אינדונזיה ובנגלדש היו קשורות לדרך המשי הימית של רשת הסחר באוקיינוס ההודי, שם הוחלפו מסעות סחורות ורעיונות. מאז ראשית המאה ה-4 קיבלה אינדונזיה הינדים, ובהמשך השפעות בודהיסטיות מתת היבשת ההודית. במאה ה-9 האימפריה של סריג'איה יצרה קשרים באמצעות יחסי דת וחינוך עם בתי ספר בודהיסטיים, מנזרים ואוניברסיטאות בהודו העתיקה ובבנגלדש, כמו נלנדה ומקדש פאהארפור.<ref></ref><ref></ref> 

לאחר הפרדת בנגלדש מפקיסטן, אינדונזיה יחד עם מדינות מוסלמיות אחרות שאינן ערביות כמו מלזיה, טורקיה ואפגניסטן הכירו מיד בריבונות בנגלדש בשנת 1971. לאחר מכן, בנגלדש זמן קצר לאחר עצמאותה בשנת 1971 כוננה יחסים דיפלומטיים עם אינדונזיה והשגרירות החלה לפעול ממאי 1972.<ref></ref>

== שיתופי פעולה ==
שתי המדינות מברכות על יוזמות להמשך שיתוף הפעולה הדו-צדדי בתחומים שונים, כולל סחר והשקעות, חקלאות, ביטחון, חינוך, ביטחון מזון, ממשל טוב, טרור נגד, מחקר וטכנולוגיה וכן הפחתת אסונות וניהול.<ref name="IndonesianConsulate"></ref> מלבד שיתוף פעולה דו-צדדי, שתי המדינות החליפו את עמדותיהן על שיתוף הפעולה של שתי המדינות בפורומים אזוריים וגלובליים. כמדינות הרוב המוסלמיות, שתי המדינות גם מחליפות דעות והביעו את דאגתן מהטיפול בסוגיית הפליטים המוסלמים של רוהינגיה במיאנמר השכנה.<ref name="Antara"></ref> 

בסוף אוקטובר, בבנגלדש וגם באינדונזיה החלו שביתות בהן היו מעורבים מיליוני עובדים בשכר נמוך הדורשים העלאות משמעותיות בשכר המינימום שלהם.<ref></ref> זרע אינדונזיה, יצרנית המלט הגדולה במדינה, ביטלה את התוכניות להרחיב את עסקיה לבנגלדש במאמצים לנצל את הביקוש הגובר של בנגלדש.<ref></ref> במחקר שנערך בשנת 2010 דורגו בנגלדש, אינדונזיה ואיראן כאומות הנמצאות בסיכון הגבוה ביותר כתוצאה ממזג אוויר קיצוני ומאירועים גיאופיזיים. חברת הייעוץ לסיכונים גלובליים, Maplecroft, פיתחה את מדד הסיכון לאסונות טבע (NDRI) כדי לאפשר לעסקים וחברות ביטוח לזהות סיכונים לנכסים בינלאומיים.<ref></ref>

== יחסי סחר ==
אינדונזיה חתמה לאחרונה על עסקה עם חברת תרופות בנגלדשית לייצוא סחורה לארצם, שם רואה בנגלדש שוק פוטנציאלי נוסף למוצרי התרופות שלה.<ref></ref> הסחר בין שתי המדינות הסתכם בשנת 2017 ב-1.53 מיליארד דולר.<ref></ref>

== קישורים חיצוניים ==

== הערות שוליים ==
טינקה

טִנְקָה (שם מדעי: Tinca tinca) הוא מין של דג יחידי בסוגו ממשפחת הקרפיוניים החי באגמים ונהרות איטיים לאורך אירואסיה ואף במקווי מים מליחים. ניתן למצוא אותו מבריטניה, לאורך נהרות אירופה כמו ביניסיי ואוב עד לימת באיקל בסיביר. הוא מצוי גם במים בהם דגים אחרים לא יכולים לשרוד מחוסר חמצן.

== מאפיינים ==
דג הטינקה יכול להגיע לאורך של 70 סנטימטרים ולמשקל של 8.5 קילוגרם אך נפוץ יותר במשקל של 3.5 עד 4 קילוגרם בממוצע. יש מעט דו-צורתיות זוויגית והזכרים קטנים מעט יותר מהנקבות. צבע הקשקשים שלו צהבהב עד ירוק-זית והחלק העליון כהה יותר. יש לו סנפיר גבי גבוה בחלק האחורי של הגב, כששאר הסנפירים בשרניים ורחבים והראש קטן יחסית, אך בעל עיניים אדומות גדולות ובינים בולטים, העוזרים לדג לחוש את סביבתו.

הטינקה מחפש מזון של חרקים מימיים, רכיכות ותולעים ומזון מהצומח ולרוב יימצא ביחידות או בקבוצות קטנות. הוא לא מבוקש למטרות מסחריות אך לעיתים נתפס לדיג ספורט. כמה אנשים מגדלים אותו כדג נוי באקווריום.

==קישורים חיצוניים==

* 

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:קרפיוניים
קטגוריה:מקריני סנפיר יחידים בסוגם
קטגוריה:דגי הים הכספי
קטגוריה:בעלי חיים שתוארו ב-1758
נועם עקרבי

נועם עקרבי הוא מפיק מוזיקלי ומלחין ישראלי.

== קריירה ==
עקרבי החל את דרכו בתעשיית המוזיקה כמפיק מוזיקלי, בצמוד לזמר אליעד נחום, שהוציא את סינגל הבכורה שלו, "סימן", שהופק על ידי עקרבי, בפברואר 2014. השיר הושמע פעמים רבות ב-MTV ואף הגיע למקום השלישי במצעד ה-TV של חברת מדיה פורסט. עוד באותה השנה, יצא אלבום הבכורה של נחום, "סימן", אותו הפיק מוזיקלית עקרבי, ומן האלבום בלט הלהיט "מתוק כשמרלי", שנבחר לשיר השנה של תחנת הרדיו גלגלצ והיה לשיר הרביעי המושמע ביותר לפי נתוני אקו"ם.

באוגוסט 2015 הוציא אליעד נחום את הסינגל הראשון מאלבומו השני, "אור", שהגיע למקום השני במצעד השבועי של חברת מדיה פורסט, וזכה להצלחה גם במצעדי הפזמונים השנתיים, תוך שהגיע למקום השלישי במצעד של רשת ג', והשישי במצעד של גלגלצ. גם הסינגלים הבא מן האלבום, "רוחות" היה ללהיט, תוך שזכה להצלחה רבה במצעדי הפזמונים גם הוא. האלבום המלא, שהופק על ידי עקרבי, יצא לאור בשנת 2016, ונשא את השם "אור". האלבום זכה במעמד "אלבום פלטינה" ואת הפקתו המוזיקלית של עקרבי באלבום שיבחו מבקרי מוזיקה שונים.

במאי 2016 יצא השיר "רוץ קדימה ילד" של אליעד נחום, אותו הלחין לצידו והפיק מוזיקלית, במסגרת האלבום "שיר וזיכרון", אלבום הנצחה שהופק לרגל יום הזיכרון לחללי מערכות ישראל על ידי תחנת הרדיו רשת ג', המאגד בתוכו שירים שנכתבו על ידי נפגע פעולת האיבה. בנובמבר, יצא לאור השיר "לנשום" של אליעד נחום ושמעון בוסקילה, הסינגל הראשון מתוך אלבומו השלישי של נחום, אותו הפיק עקרבי.

ב-2017 יצא הסינגל השני מתוך אלבומו השלישי של אליעד נחום, "תמיד חלמתי". שני השירים הגיעו למקום השביעי והתשיעי במצעד השירים המושמעים ביותר של אקו"ם לשנת 2017, ובכך הפך עקרבי למעבד ה-16 המושמע ביותר לפי נתוני אקו"ם לאותה השנה. בנובמבר של אותה השנה, הפיק את להיטו של הזמר עברי לידר, "מוגזם", שזכה להצלחה במצעדי הפזמונים השנתיים, תוך שהגיע למקום ה-24 במצעד של כאן גימל, ול-38 במצעד של גלגלצ.

בפברואר 2018 הפיק את להיטו של עידן רייכל, "ואם תבואי אליי", יחד עם רייכל, שהפך לבין להיטיו הגדולים ביותר, תוך שהגיע למקום הראשון במצעד ההשמעות השבועי של מדיה פורסט, ולמקום השלישי במצעדי הפזמונים השנתיים של גלגלצ וכאן גימל בהתאמה. במאי, יצא אלבומו השלישי של אליעד נחום, "תמיד חלמתי", אותו הפיק עקרבי ברובו, למעט שני שירים. האלבום זכה במעמד "אלבום פלטינה". באוקטובר, הפיק את השיר "את לא נשארת לבד" של עידן רייכל, לצידו של רייכל, וחודש לאחר מכן, הפיק את השיר "בחיי" של הראל סקעת. באותה השנה, היה למעבד השמיני המושמע ביותר, לפי נתוני אקו"ם.

ב-2023 הפיק את הסינגל הראשון של שירי מימון מתוך אלבומה ה-6, "רגל על רגל".

ב-2024 הפיק את הסינגל "רוצה רק לבוא" של דניאל יטיב.

== קישורים חיצוניים ==

* 

* 
* 
* 

== הערות שוליים ==

קטגוריה:מפיקים מוזיקליים ישראלים
קטגוריה:מפיקי היפ הופ ישראלים
קטגוריה:מלחינים ישראלים
שיגרו אישיבה

שיגרו אישיבה (ביפנית: 石破 茂; נולד ב-4 בפברואר 1957) הוא מדינאי יפני, חבר המפלגה הליברלית-דמוקרטית<ref>[http://www.yomiuri.co.jp/dy/national/20070926TDY01002.htm «Fukuda Cabinet launched / Changes minimized to reduce impact on Diet business»], The Yomiuri Shimbun, 26 September 2007.</ref>. שימש כשר ההגנה ושר החקלאות. מ-27 בספטמבר 2012 שימש כמזכ"ל המפלגה הליברלית-דמוקרטית.
== ביוגרפיה ==
שיגרו נולד במחוז טוטורי, שאביו כיהן בה כמושל. הוא סיים את לימודיו באוניברסיטת קיו בשנת 1979. לאחר מכן עבד בבנק "מיצוי".

מ-26 בספטמבר 2007 ועד 1 באוגוסט 2008, כיהן כשר ההגנה בממשלתו של יאסואו פוקודה. אישיבה היה לחבר השני בממשלת פוקודה לאחר מטימורה נובוטאקה שהצהיר כי הוא מאמין בקיומם של עב"מים<ref>[http://newsinfo.inquirer.net/breakingnews/world/view_article.php?article_id=108025 Japan’s defense minister braces for aliens], inquirer.net, 20 December 2007</ref>.

בשנת 2008 התמודד אישיבה לנשיאות המפלגה הליברלית-דמוקרטית, אך הפסיד לטארו אסו<ref>[http://www.yomiuri.co.jp/dy/national/20080922dy04.htm «Aso elected LDP head»], The Yomiuri Shimbun, 22 September 2008.</ref>. ב-24 בספטמבר 2008 מונה לשר החקלאות<ref>[http://www.yomiuri.co.jp/dy/national/20080925TDY01303.htm «Aso elected premier / Announces Cabinet lineup himself; poll likely on Nov. 2»], The Yomiuri Shimbun, 25 September 2008.</ref>.

בשנת 2012 התמודד שוב לנשיאות המפלגה, אך שוב הפסיד. לבסוף, ב-27 בספטמבר 2012 מונה למזכיר הכללי של המפלגה הליברלית-דמוקרטית<ref>The Japan Times [http://www.japantimes.co.jp/text/nn20120928a3.html Ishiba to be LDP’s new secretary general 28 September 2012]</ref>. בנובמבר 2013 אמר אישיבה שההפגנות נגד חוק סודות המדינה היו "מעשי טרור"<ref>Japan Times [http://www.japantimes.co.jp/news/2013/12/01/national/secrecy-law-protests-act-of-terrorism-ldp-secretary-general/ Secrecy law protests ‘act of terrorism’: LDP secretary-general December 1, 2013]</ref>.

==קישורים חיצוניים==
* 

== הערות שוליים ==

קטגוריה:שרי ההגנה של יפן
קטגוריה:יפנים שנולדו ב-1957